## **Referat styremøte 02.07.2020**

Deltagere: Marit, Arne Espen, Lene, Gjertrud, Andrine og Tonje
Referent: Tonje

**Sak 1 Velkommen til nytt styre, presentasjonsrunde**

Alle i styret hadde en kort presentasjon av seg selv.

**Sak 3 Møteplan, dager, tidspunkt og hvordan vi ønsker at møtene skal avholdes**

Det ble gjennomført en høringsrunde i styret om hvilke dager, tidspunkt og møteform som var best egnet for hver enkelt.
Det ble en enighet om en variasjon i møteformen i form av digitale og fysiske møter.
Ukedager passet best for alle, og etter klokken 18:00. For fysiske møter ble det lagt frem at Steinkjer kunne være et fint samlingspunkt, da det blir mest sentralt mellom styremedlemmenes bosted. Det ble nevnt flere steder der møtene kunne holdes kostnadsfritt. Blant annet Mære Landbruksskole og næringstorget. Det ble bestemt at et møte skulle legges til Namsos Kjøre og rideklubb for å besøke klubben. Andrine befinner seg i Danmark på ubestemt tid, og vil delta digitalt på møtene.

**Sak 4 Fordeling av arbeidsoppgaver**

* 1. Horseproansvarlig – Arne Espen
	2. Premieansvarlig – Lene
	3. Hjemmeside og facebook – Marit
	4. Sekretær – Elise
	5. Grønt kort Gjertrud

**Sak 5 Kretshåndboka**

Rytter.no har skrevet en ny oppgradert versjon av kretshåndboka. Den nye versjonen er ikke tilgjengelig på nett. Men Marit sender denne ut på mail til styremedlemmene så de kan lese den til neste styremøte.

**Sak 6 Stevner sesongen 2020**

Kretsen har sendt ut mail til klubbene med spørsmål om hva klubbene tenker om de resterende stevnene i terminlista 2020, dette uten å få tilbakemelding. Namsos kjøre- og rideklubb har gitt en muntlig tilbakemelding på at de ønsker å la terminlista stå som den er.
Styret ble enige om å la terminlista stå som den er ut året uten å legge til flere stevner. Høstterminen er ganske fullsatt, og har lite rom for å sette inn flere stevner.

**Sak 7 Premier**

Til KM må det bestilles 84 rosetter. Styret har bestemt at vi bruker ny leverandør, rosetter.no. Marit og Elise følger opp bestillingen.

Lene sjekker med Tine om vi har nok medaljer. Styret har bestemt at vi går bort fra å kjøpe hestebånd, da disse er veldig dyre i innkjøp. Det er blitt kjøpt inn metersvare og Lene har laget en prototype som ser veldig fin ut.
Med tanke på seiersdekken søker vi spons til innkjøp av seiersdekken. Om dette er noe vi ikke får, blir det ikke seiersdekken på KM i år.

Vi har en del resterende rosetter som er flyttet rundt i flere år i ulike farger og fasonger, som vi ikke får brukt. Vurderer om disse skal bli gitt bort til eventuelt rideskole.

**Sak 8 KM kvalifisering**

I forhold til KM ble det en diskusjon om endring av kvalifikasjoner pga coronasituasjon, og at det har vært lite stevner i år. Men styret ble enige om å la kvalifikasjonene stå som normalt, da det finnes stevner å kvalifisere seg på innen kort reisevei.
Marit legger ut informasjon på kretsen sin side at stevnene i høst går som normalt og minner på å sjekke KR for kvalifiseringskrav til KM.

**Sak 9 Sponsorer**

Styret har ferdigskrevet et sponsorbrev. Det er skrevet en liste over hvem disse skal sendes ut til. Elise deler listen med resten i styret, så de eventuelt kan supplere med flere aktuelle. Elise har ansvar for å sende ut sponsorbrevene.

**Sak 10 Brønnøysundregisteret**

Marit som leder har ansvar for å gå inn på brønnøysundregisteret og legge inn oversikt over nye styremedlemmer. Alle i styret må sende personnummer til Marit for registrering.

**Sak 11 Arbeidsgruppe**

Det skal utarbeides en arbeidsgruppe som gjør en grundig utredning av fremtidig organisering av NTRyK, og skaffer et kunnskapsgrunnlag for et evt samarbeid/en dialog med STRyYK.
Styret må sette av tid til å legge inn noen føringer for arbeidet som skal utarbeides, og må ta ansvar for at dette arbeidet kommer i gang.
Arne Espen blir representant fra kretsen. I tillegg må det velges en representant fra hver klubb for å delta i arbeidsgruppen. Marit sender ut mail til klubbene med informasjon og med frist for tilbakemelding på representant (1.sept).

**Sak 12 Førstehjelpsdag**

Styret har et mål å få gjennom en førstehjelpsdag tidlig høsten 2020.
Arne Espen hører med Røde Kors om å få til et mulig samarbeid. Mulig i forbindelse med førstehjelpsdag på Mære Landbruksskole. Innholdet er tenkt til noe teori samt ulike poster med praktisk oppgaveløsning i arbeidsgrupper. Det skal sjekkes opp om muligheten for å få et kursbevis/godkjent førstehjelpskurs. På førstehjelpsdagen vil innholdet være relatert mot hest.
Det kom et forslag om å spørre Marie Skei om å alge en video om hvor viktig førstehjelp i hestesporten er for å promotere førstehjelpsdagen. Og høre om hun har mulighet for å komme å snakke noen minutter på dagen. Lene tar ansvar for å spørre Marie.
Arrangement invitasjon bør ut på facebook minst en måned før så folk rekker få med seg å planlegge.

Arne Espen sjekker med Røde kors ang pris og tid. Også om eventuell sponsing for arrangementet.
Styret tenker det kan være hensiktsmessig i august/september. Gjerne før KM.

**Sak 13 Neste styremøte**Det ble bestemt at vi tar utgangspunkt for neste styremøte i Namsos, tirsdag 25.august kl 18:00.
Marit hører med Maren om hun er tilgjengelig. Hvis ikke flyttes møtet til 19.august.

**Sak 14 Eventuelt**

Styret har bestemt at styremedlemmene deltar på styremøtene, og at vara inviteres om noen fra styret ikke kan komme.